Χοιρινό μπούτι με καραμέλα κρασιού και ανανά
Από την Αμερική άντλησε έμπνευση ο σεφ για αυτό το χριστουγεννιάτικο χοιρινό με καραμέλα κρασιού και ανανά, που είναι ιδανικό για όσους θέλουν κάτι πρωτότυπο για το γιορτινό τραπέζι.
3 κιλά χοιρινό μπούτι (από μικρό ζώο), ξεκοκαλισμένο, με το δέρμα του, τυλιγμένο ρολό, δεμένο καλά, 2 καρότα, κομμένα στη μέση, 1 πράσο, χοντροκομμένο, 1 κρεμμύδι, χοντροκομμένο, 2 φύλλα δάφνης, 1 ξυλάκι κανέλα, 1 κουτ. γλυκού κόκκοι λευκού πιπεριού, χοντροσπασμένοι στο γουδί, 15-20 καρφάκια γαρίφαλο, 1 ανανάς ώριμος, σε φέτες, αλάτι, 300 γρ. καστανή ζάχαρη, 300 γρ. μέλι θυμαρίσιο, 50 ml κόκκινο ξίδι, 50 ml γλυκό κρασί της αρεσκείας μας
Για να φτιάξουμε χοιρινό μπούτι με καραμέλα κρασιού και ανανά, βάζουμε, σε μια μεγάλη κατσαρόλα το χοιρινό με τα καρότα, το πράσο, το κρεμμύδι, τη δάφνη, την κανέλα, μπόλικο αλατοπίπερο και τόσο νερό ώστε να σκεπάσει τα υλικά. Βράζουμε σε χαμηλή φωτιά για περίπου 2 ½ ώρες, μέχρι να γίνει το χοιρινό. Βγάζουμε το χοιρινό σε ξύλο κοπής και χαράζουμε επιφανειακά και ομοιόμορφα σε τετράγωνα το δέρμα του, χωρίς να το κόψουμε πολύ βαθιά. Σε κάθε τετράγωνο μπήγουμε ένα γαρίφαλο. Προθερμαίνουμε τον φούρνο στους 200°C.Σε μια κατσαρόλα ρίχνουμε όλα τα υλικά για την καραμέλα και βράζουμε σε μέτρια φωτιά για λίγα λεπτά, μέχρι να λιώσει η ζάχαρη, ενώ ανακατεύουμε συνεχώς. Αφήνουμε να πάρει μία βράση και να αποκτήσει η καραμέλα χρυσαφένιο χρώμα. Αποσύρουμε από τη φωτιά. Στερεώνουμε μια σχάρα σε μεγάλο ταψί και ακουμπάμε το μπούτι. Έτσι δεν θα καραμελώσει υπερβολικά το κρέας και δεν θα πικρίσει, αφού δεν θα έρχεται σε άμεση επαφή με τα υγρά της καραμέλας που μένουν στον πάτο.Περιχύνουμε το κρέας με τη μισή καραμέλα, έτσι ώστε να καλυφθεί όλο. Ψήνουμε για 30-40 λεπτά, μέχρι να ροδίσει εξωτερικά. Κάθε 15 λεπτά βγάζουμε προσεκτικά το ταψί και με ένα πινέλο περνάμε το χοιρινό με την υπόλοιπη καραμέλα με ένα πινέλο ή ένα κουτάλι (φροντίζουμε να μας μείνει λίγη καραμέλα για το τέλος). Βγάζουμε το χοιρινό, καρφώνουμε πάνω του με οδοντογλυφίδες τις φέτες ανανά, περιχύνουμε με την υπόλοιπη καραμέλα. Αφήνουμε, το χοιρινό, να κρυώσει ελαφρώς και κόβουμε σε φέτες.Σερβίρουμε, το χοιρινό μπούτι με καραμέλα κρασιού και ανανά, με ψητά λαχανικά (κολοκύθα, κρεμμύδι, γλυκοπατάτα, καρότο).
Ανανάς,Κρασί,Χοιρινό,Χριστούγεννα,Χωρίς γλουτένη